L 37/16
SK
Úradný vestník Európskej únie
18.2.2022
VYKONÁVACIE NARIADENIE KOMISIE (EÚ) 2022/214 zo 17. februára 2022, ktorým sa menia určité prílohy k vykonávaciemu nariadeniu (EÚ) 2021/620, pokiaľ ide o schválenie alebo zrušenie štatútu bez výskytu choroby určitých členských štátov alebo ich pásiem alebo kompartmentov v súvislosti s určitými chorobami zo zoznamu a schválením eradikačných programov pre určité choroby zo zoznamu (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 31 ods.
3, článok 36 ods.
4 a článok 37 ods.
4 písm.
a) a článok 42 ods.
4,
keďže:
(1)
V nariadení (EÚ) 2016/429 sa stanovujú pravidlá vzťahujúce sa na konkrétne choroby uvedené v zozname v súlade s článkom 5 ods.
1 uvedeného nariadenia a zároveň sa stanovuje, ako sa tieto pravidlá majú uplatňovať na rôzne kategórie chorôb zo zoznamu.
V nariadení (EÚ) 2016/429 sa stanovuje, že členské štáty zriadia povinné eradikačné programy pre choroby zo zoznamu uvedené v jeho článku 9 ods.
1 písm.
b) a voliteľné eradikačné programy pre choroby zo zoznamu uvedené v jeho článku 9 ods.
1 písm.
c), ako aj schválenie takýchto programov Komisiou.
V uvedenom nariadení sa takisto stanovuje, že Komisia schvaľuje alebo zrušuje štatút členských štátov alebo ich pásiem alebo kompartmentov bez výskytu choroby, pokiaľ ide o určité choroby zo zoznamu uvedené v jeho článku 9 ods.
1 písm.
b) a c).
(2)
Delegovaným nariadením Komisie (EÚ) 2020/689 (2) sa dopĺňa nariadenie (EÚ) 2016/429 a stanovujú sa kritériá udeľovania, zachovania, pozastavenia a zrušenia štatútu bez výskytu choroby pre členské štáty alebo ich pásma či kompartmenty, ako aj požiadavky na schvaľovanie povinných alebo voliteľných eradikačných programov pre členské štáty alebo ich pásma alebo kompartmenty.
(3)
Vykonávacím nariadením Komisie (EÚ) 2021/620 (3) sa stanovujú vykonávacie pravidlá týkajúce sa chorôb zo zoznamu uvedených v článku 9 ods.
1 písm.
a), b) a c) nariadenia (EÚ) 2016/429, pokiaľ ide o štatút bez výskytu choroby a štatút bez vakcinácie určitých členských štátov alebo ich pásiem alebo kompartmentov a schvaľovanie eradikačných programov pre uvedené choroby zo zoznamu.
Konkrétne sa v jeho prílohách uvádzajú členské štáty alebo ich pásma alebo kompartmenty so štatútom bez výskytu choroby a uvádzajú sa v ňom aj existujúce schválené povinné alebo voliteľné eradikačné programy.
Vzhľadom na meniacu sa epidemiologickú situáciu v súvislosti s určitými chorobami je potrebné uviesť v zozname nové členské štáty alebo ich pásma bez výskytu choroby, vypustiť zo zoznamov oblasti, v ktorých boli potvrdené ohniská chorôb alebo v ktorých už nie sú splnené podmienky na udržanie štatútu bez výskytu choroby, ako aj schváliť určité povinné alebo voliteľné eradikačné programy predložené Komisii.
(1) Ú. v.
EÚ L 84, 31.3.2016, s. 1.
(2) Delegované nariadenie Komisie (EÚ) 2020/689 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá dohľadu, eradikačných programov a štatútu bez výskytu choroby pre určité choroby zo zoznamu a objavujúce sa choroby (Ú. v.
EÚ L 174, 3.6.2020, s. 211).
(3) Vykonávacie nariadenie Komisie (EÚ) 2021/620 z 15. apríla 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2016/429, pokiaľ ide o schválenie štatútu bez výskytu choroby a bez vakcinácie v určitých členských štátoch alebo ich pásmach alebo kompartmentoch, pokiaľ ide o určité choroby zo zoznamu, a schválenie eradikačných programov pre uvedené choroby zo zoznamu (Ú. v.
EÚ L 131, 16.4.2021, s. 78).